
Oppgave 1   (vektes 1x) 
Bakteriologisk dyrkning av sårsekret
· Redegjør for forsendelse og utsåing av sårsekret fra overflatesår til bakteriologisk dyrkning.

· Begrunn valg av medier som blir benyttet

· Forklar metoder og prinsipp for identifisering av følgende oppvekst:

    Rikelig vekst av β-hemolytiske streptokokker gruppe A  ( GAS )
Oppgave 2   (vektes 1x) 
Metodevalidering

Ta utgangspunkt i opplysningene i reagensvedlegget til analysen ”Cholesterol CP”, ABX Pentra CP-metode (se vedlegg 1). 
· Vurder om analytisk kvalitet i opplysninger om presisjon, linearitet og riktighet er god nok i denne metoden.  
Krav til BIAS: < 5 %

Oppgave 3   (vektes 1x) 
Måling av enzymaktivitet

· Analytiske forhold i reaksjonsblandingen kan være avgjørende for resultatet når enzymaktivitet måles. Forklar hvordan og hvorfor reaksjonsløsningens pH og substratkonsentrasjon kan påvirke resultatene.

· Hvordan vil du forvente at resultatet på ALP-aktivitet målt med ABX Pentra ALP-metode vil bli dersom:

· serumet er blakket (lipemi)?

· prøven er tatt på EDTA-glass i stedet for serum-gelglass? 

Forklar hvorfor.

Oppgave 4   (vektes 2x) 
Fluorimetri og resultatbearbeidelse
· Gjør rede for prinsippet for måling av konsentrasjonen av Mg2+ i serum ved fluorimetri.

En ønsker å finne en beregningsformel for å beregne konsentrasjonen av Mg2+ i serum ved fluorimetri. En benytter prøver med kjent konsentrasjon av Mg2+. I tillegg analyseres en kontroll med fasit 0,94 ± 0,05 mmol/l.

Følgende avlesningsresultat oppnås:

	Kalibratorer
	% Fluorescens

	CMg /mmol/l)
	1.parallell
	2.parallell

	0,00
	-0,503
	-0,505

	0,50
	0,146
	0,138

	0,75
	0,404
	0,397

	1,00
	0,705
	0,711

	1,25
	1,005
	1,014

	1,50
	1,204
	1,201

	2,00
	1,553
	1,496

	Kontroll
	0,680
	0,774


· Plott resultatene i et diagram og tilpass til en rett linje der dette er naturlig.

Kommenter kurven.

· Ut fra disse skal du finne en beregningsformel for å beregne konsentrasjonen av Mg2+ i serum. Husk at Ca2+ vil påvirke svaret. Du må derfor trekke fra 0,05 fra sluttsvaret.

Vis alle mellomregninger.

Gi en kommentar til beregningsformel.

Oppgave 5   (vektes 1x) 
Cytologi  

Det finnes to metoder for preparering av cytologiske prøver fra livmorhalsen:

Den konvensjonelle metoden og den væskebaserte metoden. 
· Beskriv begge metoder fra prøvetaking fram til farging. Diskuter fordeler og ulemper ved begge metoder.

Oppgave 6   (vektes 1x) 
Histologi
Det skal påvises cytokeratin i vevssnitt fra human tarm ved ABC metode.

	

	Anti-mus IgG (kanin), biotinmerket

	Anti-human IgG (mus) 

	Normalserum mus

	Anti-human keratin (kanin)

	Normalserum kanin

	Anti-human keratin (mus)

	Anti-kanin IgG (geit), peroksidasemerket

	Anti-kanin IgG (geit), biotinmerket

	             Antistoffkilde er oppgitt i parentes.


· Hvilke av reagensene i listen ovenfor vil du benytte? 

· Forklar hvilke reagenser som i tillegg må benyttes for å synliggjøre cytokeratin? 
· Tegn en prinsippskisse og begrunn valgene.

· Hva er hensikten med å kontrastfarge vevet i denne metoden?
Oppgave 7   (vektes 2x) 
Immunologi
Kvantitering av IgG på Pentra 400 skjer ved hjelp av turbidimetri.
Prinsippet for metoden er beskrevet slik:

”Prøvematerialet blandes med antistoff-løsningen, og de dannede immunkomplekser måles turbidimetrisk. Konsentrasjonen av IgG beregnes ut i fra en 6-punkts kalibreringskurve”. 

· Lag en skisse, og forklar dette immunologiske reaksjonsprinsippet. Husk å navngi alle komponenter i reaksjonen.

· Forklar (gjerne ved hjelp av en skisse) prinsippet for turbidimetrisk avlesning.

· Hvorfor tror du det er nødvendig med så mange punkter på kalibreringskurven?

· Hvilke av følgende utsagn mener du er riktig for denne metoden?:

I
Dette er en presipitasjonsreaksjon

II
Dette er en Fase-1-reaksjon

III
Dette er en reaksjon uten markør

· Lag en skisse som viser forskjellen på agglutinasjon og presipitasjon.

· Forklar forskjellen på turbidimetrisk og nefelometrisk avlesning

